**Zápisnica zo zasadnutia predstavenstva**

spoločnosti CULTUS Ružinov, a. s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **17.02.2023 DK Ružinov, sekretariát (m. č. 290)**

**Prítomní členovia predstavenstva**:

František Fabián - predseda predstavenstva

Richard Bednár - člen predstavenstva

**Prítomní za dozornú radu:**

**Prítomní za CULTUS Ružinov, a.s.:**

**Hostia:**

p. Mihálik - Nosko & Partners, s.r.o.

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky:

1. Kontrola úloh

2. Hospodárenie spoločnosti aktuálne a v roku 2023

3. Smernica pre VO

4. VO IT

5. Tín klub

6. Rôzne

7. Termín ďalšieho stretnutia predstavenstva

*Hlasovanie:*

*Za:* 2

*Proti:* 0

*Zdržal sa:* 0

Program bol prijatý.

**Bod č. 1. – Kontrola úloh**

PP prešiel vybrané úlohy udelené na minulých stretnutiach predstavenstva.

**Bod č. 2 – Hospodárenie spoločnosti aktuálne a v roku 2023**

P. Fabián a p. Bednár diskutovali o odhade hospodárenia Spoločnosti v roku 2023, predovšetkým s dôrazom na náklady na energie a mzdy. Najvýznamnejší vplyv budú mať jednotkové náklady na teplo, ktoré medziročne stúpli na niekoľkonásobok. P. Fabián tiež informoval o hospodárení a opatreniach v sesterskej príspevkovej spoločnosti VPS, v ktorej sa zúčastnil „dňa otvorených dverí“ pre poslancov miestneho zastupiteľstva.

**Bod č. 3 – Smernica pre VO**

Predstavenstvo prediskutovalo stav príprav Smernice pre VO a zhodli sa na jej predbežnom znení, o ktorom bude informovať predseda predstavenstva akcionára.

Uznesenie 17.02.2023/1.: *Predstavenstvo schvaľuje predbežný návrh smernice v zmysle prediskutovaných pripomienok. Predstavenstva žiada predsedu predstavenstva o prejednanie tejto smernice s akcionárom, resp. osobou poverenou ho zastupovať.*

Úloha č.: 17.02.2023 / 1.

Zodpovedá : predseda predstavenstva

Termín : 01.03.2023

Hlasovanie:

Za: 2

Proti: 0

Zdržal sa: 0

Uznesenie bolo prijaté.

**Bod č. 4 – VO IT**

Uznesenie 17.02.2023/2.: *Predstavenstvo schvaľuje návrh VO na IT ako bolo predložené p. Mihálikom s dátumami, ako boli dohodnuté v diskusii, t. j. dátum predkladania ponúk bude do 15.03.2023.*

Hlasovanie:

Za: 2

Proti: 0

Zdržal sa: 0

Uznesenie bolo prijaté.

**Bod č. 5 – Tín Klub**

Predstavenstvo prediskutovalo ponuku na spoluprácu od p. Prof. PhDr. Evy Gajdošovej, PhD., zodpovednej koordinátorky projektu TÍN KLUBu.

Uznesenie č. 17.02.2023 / 3.: *Predstavenstvo schvaľuje spoluprácu na projekte Tín Klub za podmienok: v prípade, že Ústav školskej a pracovnej psychológie bude mať schválené prostriedky na tento projekt, Ústav školskej a pracovnej psychológie na seba preberie zodpovednosť za financovanie supervízora, ktorého inak zazmluvní a bude finančne odmeňovať Spoločnosť. Spoločnosť rozhodne o určení miestnosti, ktorá bude určená pre Tín Klub a táto sa môže v priebehu času meniť podľa dostupnosti a vhodnosti. Miestnosť bude poskytnutá zo strany Spoločnosti bezplatne, vrátane bezplatného poskytnutia energií a služieb. Projekt bude trvať 6 mesiacov v roku 2023, podľa špecifikácie p. profesorky Evy Gajdošovej.*

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**Bod. č. 6 – Rôzne**

**Macíkoviny OZ**

Uznesenie č. 17.02.2023 / 4.: *Predstavenstvo Spoločnosti schvaľuje žiadosť Macíkoviny OZ zo dňa 13.02.2023 s tým, že pôjde o spoluprácu na predmetnom podujatí a vstupné bude vo výške 2 EUR/osoba a pedagogický dozor a novinári zdarma. Vybrané vstupné sa rozdelí medzi Spoločnosť a Macíkoviny OZ v pomere 50:50 a vyberanie a administráciu vstupného bude mať na starosti OZ.*

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**Life if Perfect**

Uznesenie č. 17.02.2023 / 5.: *Predstavenstvo Spoločnosti schvaľuje žiadosť spoločnosti Life is Perfect, s.r.o., zo dňa 07.02.2023 s tým, že podnájomné bude vo výške 10 EUR/hod. podnájmu miestnosti č. 204 v DK Ružinov, vrátane energií a služieb.*

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**Nadácia TV JOJ**

Uznesenie č. 17.02.2023 / 6.: *Predstavenstvo Spoločnosti schvaľuje podnájom priestorov Veľkej sály v SD Nivy (kinosála) v sume 200 EUR/ premietanie filmu, vrátane energií a služieb v roku 2023.*

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**OZ Šlapeto**

Uznesenie č. 17.02.2023 / 7.: *Predstavenstvo Spoločnosti schvaľuje žiadosť OZ Šlapeto zo dňa 8.2.2023, pričom stanovuje podnájom Malej sály SD Nivy sume 150 EUR/mesiac, vrátane energií, a jedno predstavenie OZ Šlapeto v prospech Spoločnosti zdarma a platnosť zmluvného vzťahu v období marec-december 2023. Zároveň schvaľuje podnájom Malej sály SD Nivy a Malej sály DK Ružinov pre OZ Šlapeto vo výške 100 EUR/predstavenie vrátane energií a služieb.*

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**OZ Preliezka**

Uznesenie č. 17.02.2023 / 8.: *Predstavenstvo Spoločnosti schvaľuje žiadosť OZ Preliezka na mesiace júl-august 2023 zo dňa 15.02.2023. Vybraný priestor, zo zaslanej cenovej ponuky Spoločnosti, OZ oznámi Spoločnosti do konca mája 2023. Predstavenstvo súhlasí s cenami uvedenými v cenovej ponuke zaslanej OZ Preliezka Sárou Keňovou.*

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**Bod. č. 7 – Termín ďalšieho stretnutia predstavenstva**

Termín ďalšieho stretnutia predstavenstva bol určený na 27.02.2023 o 10:00 hod. v DK Ružinov v miestnosti č. 290.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Richard Bednár, MBA***

***členka predstavenstva***

V Bratislave dňa 17.02.2023

Zapísal: František Fabián